Divyavadana
Divyāvadāna (devanagari दिव्यावदान , scilicet "historiae divinae") est congeries fabularum Buddhisticarum praecipue e traditionibus Mūlasarvāstivāda demptarum, in primis fere saeculis huius religionis compositarum. Collectio Divyāvadāna, anno omnino incerto facta, a saeculo 18 nobis cognoscitur. Inter alias fabulas mythistoricas hic reperimus Aśokāvadānam de vita imperatoris Aśoki narrationem etiam in versionibus Sinicis servatam. Eruditos occidentales de Divyāvadāna certiores fecit primus Eugenius Burnouf, qui epitomen Francogallice divulgavit in Introduction à l'histoire du bouddhisme indien (1844). Editionem confecerunt anno 1886 Eduardus Byles Cowell et R. A. Neil.